De Indiarum Iure, sive de Iusta Indiarum Occidentalium Inquisitione, Acquisitione, et Retentiones Tribus Libris Comprehensum., "Neqve exiſtimet quiſpiam ſolùm Alexandrum VI. hac dumtaxat o…"
author: Juan de Solórzano Pereira
source date: 1629
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Neqve exiſtimet quiſpiam ſolùm Alexandrum VI. hac dumtaxat occaſione prædictâ poteſtate uſum fuiſſe: cùm ſæpèſæpius alij plures Romani Pontifices varijs temporibus, & occaſionibus idem feciſſe reperiantur, quoties ſanctæ Romanæ Eccleſiæ, ac Chriſtianæ Religioni expedire cenſuerunt, ut præter alios ex ſuprà relatis, noviſsimè oſtendit Marta dicto tractatu de iuriſdict. 1. part. cap. 24. num. 32. & ultra ea, quæ ipſe tradit, melius conſtare poterit ex exemplo Regni Hiberniæ, quod eâdem fermè ratione ac iſtud Indiarum Occidentalium Adrianus Papa IV. Henrico II. Anglorum Regi, & ſucceſſoribus eius conceſsit, & alij ſubſequentes Pontifices confirmarunt, certo tributi genere adiecto., quod Romanæ Eccleſiæ, veluti in feudi recognitionem penderetur, ut conſtat ex his, quæ refert Illuſtriſsimus Cardin. Baronius in Annal. Eccleſ. tom. 12. anno Christi 1159. num. 21. & 22. & ann. 1171. num. 12. & 1186. numer. 16. Matth. Pariſienſ. in hiſt Angl. ſub Herico II. ann. 1155. Polidor. Virgil. Neubrigenſ. Genebrard. Orlandus Rogerius, & Ribadeneira in eâd. hiſt. Angliæ ann. 1171. Cardin. Bellarmin. in Apologia contra Iacob. Reg. Angliæ c. 3. & in Chronic. ann. 1154. Pat. Iacob. Gretſerus in alia Apologia contra eundem Regem capit. 5. & 7. Sanderus de Schiſm. Angl. lib. 1. ann. 1542. & Marta d. 1. par. cap. 26. num. 39. & ſequentibus.